Case ID: 1210925
Sentence 15: Bu proseslər ərzində İddiaçı xx.xx.2014-cü il tarixli müqaviləni imzalamadığını qeyd etməmiş, bu müqavilənin etibarsızlığını mübahisələndirməmiş, əksinə müqavilə üzrə razılaşma imzalayaraq pul götürmüş, torpaq sahəsini ipoteka ilə yüklü etmişdir.Bundan başqa Bakı Apellyasiya Məhkəməsinin icraatında olan 2(103)-695/2020 saylı mülki işin materiallarından həmçinin görünür ki, həmin iş üzrə iddia ərizəsi xx.xx.2017-ci il tarixdə məhkəməyə daxil olmuş, məhkəmə iclasları barədə müvafiq şəkildə tərəflərə məlumat verilmiş, məhkəmə prosesi davam etdiyi müddətdə İddiaçı bir neçə ərizə (vəsatət) vermiş, proseslərdə iştirak etmiş, məhkəmə-mühasibatlıq ekspertizasının keçirilməsini xahiş etmiş, mülki iş ekspertizaya göndərilmiş və iddia ərizəsinin verildiyi 2017-ci il tarixdən İddiaçı həmin iş üzrə iddia tələbinin əsasını təşkil edən müqaviləni mübahisələndirməmiş və həmin müqaviləni imzalamadığını heç vaxt qeyd etməmiş, yalnız xx.xx.2019-ci il tarixdə icraatın dayandırılması barədə ərizə vermiş və məhkəmənin xx.xx.2019-cu il tarixli məhkəmə iclas protokolundan görünür ki, İddiaçı yalnız həmin məhkəmə iclasında ərizəsini müdafiə edərək, bildirmişdir ki, qolu qırıldığından həmin vaxt onun yerinə yoldaşı imza etmişdir.